open-index/open-wikipedia-markdown huggingface dataset:
প্রাণী

**প্রাণী** হল বহুকোষী এবং সুকেন্দ্রিক জীবের একটি বৃহৎ গোষ্ঠী। এরা **অ্যানিম্যালিয়া** বা **মেটাজোয়া** রাজ্যের অন্তর্গত। বয়স কিছুটা বাড়তেই প্রায় সব প্রাণীর দেহাবয়ব সুস্থির হয়ে যায়। অবশ্য কিছু প্রাণীকে জীবনের নির্দিষ্ট সময়ে রূপান্তরিত হতেও দেখা যায়। অধিকাংশ প্রাণীই চলনক্ষম, অর্থাৎ তারা স্বতঃস্ফূর্তভাবে এক স্থান থেকে অন্য স্থানে গমন করতে পারে। অধিকাংশ প্রাণীই পরভোজী অর্থাৎ তারা জীবন ধারণের জন্য অন্য জীবের উপর নির্ভরশীল।

এখন পর্যন্ত আবিষ্কৃত প্রাচীনতম প্রাণীটি আজ থেকে ৫৪২ মিলিয়ন বছর পূর্বে পৃথিবীতে বাস করতো। ক্যামব্রিয়ান বিস্ফোরণের সময়ের একটি জীবাশ্ম আবিষ্কৃত হয়েছে যার মাধ্যমে আমরা এটা জানতে পেরেছি। জলে প্রথম প্রাণীর আবির্ভাব ঘটেছে বলে প্রাণীটি জলচর বলেই জীববিজ্ঞানীরা ধারণা করেন ।

## বিনোদনে ব্যবহার

থাম্ব|একটি কোডিয়াক বাদামী ভালুক।
গত দুই শতাব্দী ধরে আধুনিক সার্কাসে অনেক ধরনের প্রজাতির প্রাণী সার্কাসের অন্যতম প্রধান আকর্ষণ ও অংশ হয়ে দাঁড়িয়েছে। বন্য প্রাণী বিশেষতঃ সিংহ, বাঘ, ভল্লুকের ন্যায় প্রাণীগুলোকে সার্কাসে ব্যবহার করা হচ্ছে। এছাড়াও উট, ঘোড়া, হাতিসহ গৃহপালিত কুকুরও এর অন্তর্ভুক্ত হয়েছে। সাম্প্রতিককালে মানুষের ধ্যান-ধারনায় পরিবর্তনের ছোঁয়া লক্ষ্য করা যায়। বন্য প্রাণীকে দক্ষতা প্রদর্শনে বাধ্য করানোর ন্যায় কর্মে এর দায়িত্বরত প্রশিক্ষক প্রয়োজনে রূঢ় আচরণ করছেন। তন্মধ্যে - প্রাণীকে আঘাত করা, ইলেকট্রিক শক দেয়াসহ অন্য কোন উপায়ে ব্যথা প্রদান করা অন্যতম। এছাড়াও, প্রাণীগুলোকে সর্বদাই ছোট খাঁচায় পুরে সফরে নিয়ে যাওয়া হয়। অনেক দেশের মানুষ সার্কাসে বন্য প্রাণীর ব্যবহার দেখতে চায় না।

## শ্রেণিবিন্যাস

## তথ্যসূত্র

## বহিঃসংযোগ

* Tree of Life Project
* Animal Diversity Web - University of Michigan's database of animals, showing taxonomic classification, images, and other information.
* ARKive - multimedia database of worldwide endangered/protected species and common species of UK.
* Scientific American Magazine (December 2005 Issue) - Getting a Leg Up on Land About the evolution of four-limbed animals from fish.
* List of sites on animals.

বিষয়শ্রেণী:প্রাণী
বিষয়শ্রেণী:মূল বিষয়ের নিবন্ধ

বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
সিমস

[thumb|right|স্ট্যাটিক [ইনভার্টার (লজিক গেট)|সিমস ইনভার্টার]]
**কপ্লিমেন্টারি মেটাল-অক্সাইড-সেমিকন্ডাক্টর** (ইংরেজি: Complementary metal-oxide-semiconductor, সংক্ষেপে **CMOS**)

মূলত এক প্রকার সমন্বিত বর্তনী। মাইক্রোপ্রসেসর, মাইক্রোকন্ট্রোলার, স্ট্যাটিক র‌্যাম, এবং অন্যান্য ডিজিটাল লজিক বর্তনীতে সিমস প্রযুক্তি ব্যবহৃত হয়। এছাড়া  বর্তনীতে, যেমন: ইমেজ সেন্সর, ডেটা কনভার্টার, এবং বিভিন্ন প্রকারের সংযোগসাধনের জন্য উচ্চ সমন্বিত ট্রান্সিভারগুলোতে নানাভাবে সিমস প্রযুক্তি ব্যবহৃত হয়ে আসছে। ফ্র্যাঙ্ক ওয়ানল্যাস ১৯৬৭ সালে সিমস নিজের নামে নিবন্ধন করেন (ইউ.এস. নিবন্ধন নম্বর: 3,356,858)। Complementary metal-oxide-semiconductor-এর বাংলা আক্ষরিক অর্থ **ধাতব অক্সাইডের পরিপূরক অর্ধপরিবাহক**। এছাড়া সিমসকে মাঝে মাঝে **কার্বন-সিমেট্রি মেটাল-অক্সাইড-সেমিকন্ডাক্টর** (Carbon-symmetry metal-oxide-semiconductor) বা COS-MOS নামেও অভিহিত করা হয়।

সিমস যন্ত্রাংশের দুটি উল্লেখযোগ্য বৈশিষ্ট্য হচ্ছে এর উচ্চ নয়েজ অনাক্রম্যতা, অর্থাৎ বৈদ্যুতিক নয়েজ দ্বারা সহজে আক্রান্ত হয় না এবং পাওয়ার কনজাম্পশন (power consumption) বা শক্তি বন্ধ অবস্থার মধ্যে থাকে তখন উল্লেখযোগ্য পরিমাণ বিদ্যুৎ খরচ হয়। এছাড়া অন্যান্য লজিক গেট, যেমন: ট্রানজিস্টর-ট্রানজিস্টর লজিক (TTL) NMOS লজিক-এর মতো সিমস ডিভাইসগুলো অতোটা উদ্বৃত্ত তাপও (waste heat) উৎপন্ন করে না। পি-চ্যানেল ডিভাইসগুলো ছাড়া সকল এন-চ্যানেল ডিভাইসে এই TTL ও NMOS লজিকগুলো ব্যবহার করা যায়।

## অ্যানালগ সিমস
ডিজিটাল বর্তনী ছাড়াও সিমস প্রযুক্তি অ্যানালগ বর্তনীতেও ব্যবহৃত হয়। উদাহরণস্বরূপ বলা যায়, বাজারে হাতের কাছে পাওয়া বিভিন্ন সিমস অপারেশনাল বিবর্ধক আইসিগুলো।

## তাপমাত্রা সীমা
সিমস যন্ত্রাংশগুলো -৫৫ °C থেকে +১২৫ °C সেলসিয়াস তাপমাত্রায় কাজ করতে পারে। এক্ষেত্রে উল্লেখ্য যে, সিলিকন সিমস কাজ করে ৪০ কেলভিন তাপমাত্রার নিচে।

## আরও পড়ুন
*  http://CMOSedu.com/
* 
*  http://CMOSvlsi.com/
* 

## বহিঃসংযোগ
* সিমসের বিভিন্ন গেটের বর্ণনা ও আকর্ষণীয় চিত্র
* LASI  হচ্ছে সাধারণ উদ্দেশ্য (general purpose) ব্যবহৃত আইসি লেআউট ক্যাড টুল। এটা বিনামূল্যে ডাউনলোড করা যাবে এবং যেকোন সিমস সার্কিটে ব্যবহার করা যাবে।

বিষয়শ্রেণী:পদার্থবিজ্ঞান
বিষয়শ্রেণী:সমন্বিত বর্তনী
পশ্চিম দিনাজপুর জেলা

**পশ্চিম দিনাজপুর জেলা** হচ্ছে ভারতের পশ্চিমবঙ্গ রাজ্যের একটি পূর্বতন জেলা। ১৯৯২ সালের ১লা এপ্রি্লে এই জেলাটিকে দিখণ্ডিত করে বর্তমান উত্তর দিনাজপুর ও দক্ষিণ দিনাজপুর জেলা গঠন করা হয়েছে।

১৯৪৭ সালে স্বাধীনতালাভ ও ধর্মের ভিত্তিতে বঙ্গবিভাজনের পর যে চৌদ্দটি জেলা নিয়ে পশ্চিমবঙ্গ রাজ্যটি স্থাপিত হয়, তার মধ্যে পশ্চিম দিনাজপুর ছিল অন্যতম। ব্রিটিশ বাংলা প্রদেশের দিনাজপুর জেলা দ্বিখণ্ডিত হয় এবং পশ্চিমাংশটি পশ্চিমবঙ্গের সঙ্গে যুক্ত হয়। জেলার পূর্বাংশটি পূর্ববঙ্গ (পরবর্তীকালে পূর্ব পাকিস্তান এবং বর্তমানে বাংলাদেশ) রাষ্ট্রের অন্তর্ভুক্ত হয়।

১৯৫৬ সালে ভারতে ভাষার ভিত্তিতে রাজ্যগুলির সীমানা পুনর্নিধারিত হয়। এই সময় বিহার রাজ্যের কিছু অঞ্চল ইসলামপুর মহকুমা নামেপশ্চিম দিনাজপুর জেলাভুক্ত হয়। ১৯৯২ সালে এই জেলা উত্তর দিনাজপুর ও দক্ষিণ দিনাজপুর জেলায় দ্বিধাবিভক্ত হয়।

## জেলা গঠনের ইতিহাস
১৭৬৫ সালে দেওয়ানি গ্রহণের ফলে দিনাজপুর জেলা ইস্ট ইন্ডিয়া কোম্পানির নিয়ন্ত্রণভুক্ত হয়। সেই সময় লক্ষনৌতী বা জিন্নাতাবাদ, তেজপুর, পানজারা, ঘোড়াঘাট, বারবকাবাদ ও বাজুহা, এই ছয়টি সরকারের অংশ নিয়ে দিনাজপুর জেলা গঠিত হয়। ১৭৮৬ সালে দিনাজপুর জেলা হিসেবে ঘোষিত হয়। দিনাজপুর সদরে জেলা সদর গঠিত হয়। ১৯৪৭ সালে দেশভাগের পর অবিভক্ত দিনাজপুর জেলার সদর মহকুমার ইটাহার, কালিয়াগঞ্জ, কুশমণ্ডি, বংশিহারী,রায়গঞ্জ ও হেমতাবাদ এবং বালুরঘাট মহকুমার কুমারগঞ্জ, গঙ্গারামপুর, তপন ও বালুরঘাট থানা নিয়ে পশ্চিম দিনাজপুর নামে নতুন জেলা গঠিত হয়,যার সদর দপ্তর ছিল বালুরঘাট।
পরবর্তীতে রাজ্য পুর্নগঠনের সময় বিহারের পূর্ণিয়া জেলার অন্তর্গত চোপড়া,ইসলামপুর,গোয়ালপোখর করণদিঘিও এ চার থানা নতুন পশ্চিম দিনাজপুরের অংশ  হয়ে উঠে।

## প্রশাসনিক বিভাগ
অবিভক্ত দিনাজপুর জেলার বালুরঘাট মহকুমার যেসব থানা ভারতভুক্ত হয় সেগুলো নিয়ে পুর্নগঠিত বালুরঘাট সদর মহকুমা গঠিত হয় আর দিনাজপুর সদর মহকুমার যেসব থানা পশ্চিম দিনাজপুর জেলার অংশ হয় সেগুলো নিয়ে ১৯৪৮ সালে নতুন রায়গঞ্জ মহকুমা গঠিত হয়।পরবর্তীতে বিহারের পূর্ণিয়া জেলার ইসলামপুর, করণদিঘি,গোয়ালপোখর ও চোপড়া থানার বঙ্গভুক্তি ঘটলে তা নতুন ইসলামপুর মহকুমা নামে আত্নপ্রকাশ করে।

## তথ্যসূত্র

 

## বহিঃসংযোগ
বিষয়শ্রেণী:পশ্চিমবঙ্গের প্রাক্তন জেলা
বিষয়শ্রেণী:১৯৪৭-এ পশ্চিমবঙ্গে প্রতিষ্ঠিত
কলকাতা পতাকা

থাম্ব|220px|কলকাতা পতাকা

**কলকাতা পতাকা** ভারতের প্রথম বেসরকারি ত্রিবর্ণরঞ্জিত জাতীয় পতাকা। শচীন্দ্রপ্রসাদ বসু এই পতাকাটির নকশা অঙ্কন করেন। ১৯০৬ সালের ৭ অগস্ট কলকাতার পার্সিবাগান স্কোয়ারে (গ্রিন পার্ক) প্রথম এটি উত্তোলন করা হয়।.

এই পতাকায় কমলা, হলুদ ও সবুজ রঙের তিনটি সমান আকারের আনুভূমিক ভাগ ছিল। উপরের ভাগে আটটি অর্ধ-প্রস্ফুটিত পদ্মফুল এবং নিচের ভাগে সূর্য ও অর্ধচন্দ্র অঙ্কিত ছিল। মধ্যের ভাগটিতে সংস্কৃত ভাষায় *বন্দেমাতরম্* (সংস্কৃত: वन्दे मातरम्) কথাটি নীল রঙে লিখিত ছিল।

## আরও দেখুন
* ভারতের জাতীয় পতাকা

## তথ্যসূত্র

## বহিঃসংযোগ

বিষয়শ্রেণী:ভারতের পতাকা
বিষয়শ্রেণী:কলকাতার ইতিহাস
বিষয়শ্রেণী:অনানুষ্ঠানিক পতাকা
বিষয়শ্রেণী:১৯০৬-এ ভারত
জরায়ু দেহ গহ্বর

জরায়ুর **দেহ গহবর** (ইংরেজি: Cavity of uterus) হচ্ছে জরায়ু দেহের পশ্চাৎপূর্ব স্থানে সেটে থাকা একটি ফাঁকা অংশ।

এটি ত্রিকোণাকার। এর অবস্থান ফান্ডাসের অন্তঃস্থ পৃষ্ঠ ও জরায়ুজ নালিগুলোর মধ্যবর্তী স্থানে। জরায়ুর দেহ গহবর সারভিক্সের অন্তঃস্থ হয়ে সারভিকাল ক্যানালের সাথে যুক্ত হয়।

বিষয়শ্রেণী:স্ত্রী প্রজননতন্ত্র
বিষয়শ্রেণী:জরায়ু
দক্ষিণ আফ্রিকার ভূগোল

দক্ষিণ আফ্রিকা আফ্রিকা মহাদেশের দক্ষিণ প্রান্তে অবস্থিত। এর তটরেখার দৈর্ঘ্য ২৫০০ কিলোমিটারেরও বেশি। উপকূলীয় এলাকায় অবস্থিত আছে সমভূমি। উপকূলীয় সমভূমিটি একটি উঁচু পাহাড়ি অঞ্চলের মাধ্যমে দেশের অভ্যন্তরের মালভূমি থেকে বিচ্ছিন্ন। দেশটির জলবায়ু অর্ধ-ঊষর।

বিষয়শ্রেণী:দেশ অনুযায়ী ভূগোল
বিষয়শ্রেণী:আফ্রিকার ভূগোল
বিষয়শ্রেণী:দক্ষিণ আফ্রিকা
বিষয়শ্রেণী:দক্ষিণ আফ্রিকার ভূগোল
পশ্চিমবঙ্গ উচ্চমাধ্যমিক শিক্ষা সংসদ

**পশ্চিমবঙ্গ উচ্চমাধ্যমিক শিক্ষা সংসদ** পশ্চিমবঙ্গ সরকার পরিচালিত স্বশাসিত দ্বাদশ শ্রেণি (উচ্চমাধ্যমিক বা প্রাক-বিশ্ববিদ্যালয়স্তরীয়) পাঠ্যসূচি এবং পরীক্ষা নিয়ামক কর্তৃপক্ষ। পশ্চিমবঙ্গে দ্বাদশ শ্রেণির পরীক্ষাকে উচ্চমাধ্যমিক পরীক্ষা বলা হয়। পশ্চিমবঙ্গ ও পশ্চিমবঙ্গের বাইরে ভারতে যে সকল রাজ্যে এই সংস্থা অনুমোদিত বিদ্যালয় রয়েছে সেখানে এই সংস্থা বার্ষিক উচ্চমাধ্যমিক পরীক্ষার আয়োজন করে থাকে। উল্লেখ্য, উচ্চমাধ্যমিক পরীক্ষা ১৯৬০-এর দশক পর্যন্ত কলকাতা বিশ্ববিদ্যালয় কর্তৃক গৃহীত হত। পরে এই পরীক্ষা আয়োজনের দায়িত্ব সংসদের হাতে অর্পিত হয়।

পশ্চিমবঙ্গ উচ্চমাধ্যমিক শিক্ষা সংসদের প্রধান কার্যালয় কলকাতার নিকটস্থ বিধাননগরে অবস্থিত।

## অনুমোদিত বিদ্যালয়ের সংখ্যা
২০২৫ সালের জানুয়ারি মাসের প্রকাশিত তথ্য অনুসারে পশ্চিমবঙ্গ উচ্চমাধ্যমিক শিক্ষা সংসদ অনুমোদিত বিদ্যালয় এর সংখ্যা ৬৭৭১।

## আরও দেখুন
*পশ্চিমবঙ্গ মধ্য শিক্ষা পর্ষদ
*পশ্চিমবঙ্গ প্রাথমিক শিক্ষা পর্ষদ
*পশ্চিমবঙ্গ রাষ্ট্রীয় কারিগরী পরিষদ

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট 
* Twitter Profile WBCHSE OFFICIAL. 
বিষয়শ্রেণী:পশ্চিমবঙ্গের শিক্ষাব্যবস্থা
বিষয়শ্রেণী:কলকাতার শিক্ষাব্যবস্থা
বিষয়শ্রেণী:১৯২৯-এ ভারতে প্রতিষ্ঠিত
বিষয়শ্রেণী:পশ্চিমবঙ্গের রাজ্য সংস্থা
বিষয়শ্রেণী:ভারতের রাজ্য মাধ্যমিক শিক্ষা বোর্ড
কলমি শাক

কলমি শাক (***Ipomoea aquatica***) এক প্রকারের অর্ধ-জলজ উষ্ণমণ্ডলীয় লতা। একে শাক হিসাবে খাওয়া হয়। এর আদি নিবাস কোথায় তা জানা যায়নি, তবে সারা বিশ্বের ক্রান্তীয় ও উপ-ক্রান্তীয় অঞ্চলে এটি জন্মে। ইংরেজিতে একে বলে water spinach, **river spinach**, **water morning glory**, **water convolvulus**, **Chinese spinach**, **Swamp cabbage** এবং এশিয়ার কিছু অঞ্চলে Kangkong ।

## বিবরণ
কলমি শাক পানিতে কিংবা ভেজা মাটিতে জন্মে থাকে। এর ডাঁটাগুলো ২-৩ মিটার বা আরো বেশি দীর্ঘ হয়। ডাঁটার গিঁট বা পর্ব থেকে শেকড় বের হয়। এটি ফাঁপা বলে পানির উপরে ভেসে থাকতে পারে। কলমি শাকের পাতা অনেকটা লম্বাটে ত্রিকোণাকার বা বল্লমাকার, এবং ৫-১৫ সেমি দীর্ঘ এবং ২-৮ সেমি চওড়া হয়। কলমির ফুল অনেকটা ট্রাম্পেট আকৃতির এবং ৩-৫ সেমি চওড়া হয়ে থাকে। ফুলের রঙ সাধারণত সাদা এবং গোড়ার দিক বেগুনি। ফুলে বীজ হয়, বীজ থেকেও গাছ লাগানো যায়। 

## চাষাবাদ
থাম্ব|ডান|কলমি শাক
পূর্ব, দক্ষিণ, এবং দক্ষিণ-পূর্ব এশিয়াতে কলমি শাকের চাষ করা হয়। প্রাকৃতিকভাবে পানিতে বা পানির ধারের ভেজা মাটিতে এই গাছ জন্মায়, আর বেশি যত্নেরও দরকার হয় না। মালয় ও চীনা খাবারে এর ব্যাপক ব্যবহার রয়েছে। বাংলাদেশে এটি শাক হিসাবে বেশ জনপ্রিয়। কলমি শাক সাধারণত ভাজি হিসাবে রান্না করা হয়। এছাড়া ঝোল সহ মাছ দিয়েও রান্না করে খাওয়ার চল রয়েছে।

মার্কিন যুক্তরাষ্ট্রে এই শাকটির বিস্তার ঘটানো হয়েছে, তবে উচ্চ বর্ধনশীল হবার কারণে সেদেশে এটি 'বিরক্তিকর আগাছা' (noxious weed) রূপে গণ্য।

## পুষ্টি তথ্য
প্রতি ১০০ গ্রাম কলমি শাকের পুষ্টিমান :
পানি- ৮৯ ৭ গ্রাম, 
আমিষ – ৩ ৯ গ্রাম, 
লৌহ – ০ ৬ গ্রাম,
শ্বেতসার – ৪ ৪ গ্রাম, 
আঁশ – ১ ৪ গ্রাম, 
ক্যালসিয়াম – ০ ৭১ মিলিগ্রাম, 
থায়ামিন – ০ ৯ মিলিগ্রাম, 
নায়াসিন – ১ ৩ মিলিগ্রাম,
ভিটামিন সি – ৪৯ মিলিগ্রাম, 
ক্যালোরি – ৩০ কিলো ক্যালোরি।

## উপকারিতা
১. কলমি শাকে ক্যালসিয়াম থাকে বলে এই শাক হাড় মজবুত করতে সাহায্য করে। তাই ছোটবেলা থেকেই শিশুদের কলমি শাকের ভাজা বা তরকারি খাওয়ানো উচিত।

২. এই শাকে রয়েছে প্রচুর পরিমানে ভিটামিন সি। ভিটামিন রোগ প্রতিরোধ করে।

৩. কলমি শাক বসন্ত রোগের প্রতিষেধক হিসেবে কাজ করে।

৪. পর্যাপ্ত পরিমাণে লৌহ থাকায় এই শাক রক্ত শূন্যতার রোগীদের জন্য দারুণ উপকারী।

৫. জন্মের পর শিশু মায়ের বুকের দুধ না পেলে মাকে কলমি শাক রান্না করে খাওয়ালে শিশু পর্যাপ্ত পরিমাণে দুধ পাবে।

৬. নিয়মিত কলমি শাক খেলে কোষ্ঠকাঠিন্য দূর হয়।

## গুণাগুণ
ফোড়া হলে কলমি পাতা একটু আদাসহ বেটে ফোড়ার চারপাশে লাগালে ফোড়া গলে যাবে এবং পুঁজ বেরিয়ে শুকিয়ে যাবে।

পিঁপড়া, মৌমাছি কিংবা পোকামাকড় কামড়ালে কলমি শাকের পাতা ডগা সহ রস করে লাগালে যন্ত্রণা কমে যায়। এছাড়া

কোষ্ঠ কাঠিন্য হলে কলমি শাকের সঙ্গে আখের গুড় মিশিয়ে শরবত বানিয়ে সকাল-বিকাল এক সপ্তাহ খেলে ভালো উপকার পাওয়া যাবে।আমাশয়ও এ শরবত কাজ করে।

গর্ভাবস্থায় মায়েদের শরীরে পানি আসে। কলমি শাক বেশি করে রসুন দিয়ে ভেজে তিন সপ্তাহ খেলে পানি কমে যায় অনেক ক্ষেত্রে।

প্রসূতি মায়েদের শিশুরা যদি মায়ের দুধ কম পায় তাহলে কলমি শাক ছোট মাছ দিয়ে রান্না করে খেলে মায়ের দুধ বাড়ে।
## আরও দেখুন
* হলুদ কলমি

## তথ্যসূত্র

বিষয়শ্রেণী:শাক
বিষয়শ্রেণী:গুল্ম
বিষয়শ্রেণী:ঔষধি উদ্ভিদ
বিষয়শ্রেণী:১৭৭৫-এ বর্ণিত উদ্ভিদ
বিষয়শ্রেণী:এশীয় সবজি
অ্যাডনেক্সা

থাম্ব|রেডিওওন্টা ফ্রন্টাল সংযোজন অ্যান্ডেক্সার একটি উদাহরণ
শারীরস্থানবিদ্যায় **অ্যাডনেক্সা** (Adnexa) বলতে কোনো নির্দিষ্ট অঙ্গের (Organ) উপাঙ্গকে (Appendages) বোঝানো হয়।

## উদাহরণ
### চোখের অ্যাডনেক্সা
* এক্সট্রাকুলার মাসল
* আইলিড
* ল্যাক্রিমাল গ্রন্থি

### জরায়ুর অ্যাডনেক্সা
* ডিম্বাশয়
* ওভিডাক্ট

### ত্বকের অ্যাডনেক্সা
* চুল
* পশ্চাৎবর্তী পিলি পেশি
* সেবাসিওয়াস গ্রন্থি
* নখ
* ঘাম গ্রন্থি

## তথ্যসূত্র

বিষয়শ্রেণী:শারীরস্থান
রহস্যপত্রিকা

**রহস্যপত্রিকা** বাংলাদেশের একটি অন্যতম জনপ্রিয় মাসিক পত্রিকা। ১৯৭০ সালে রহস্য পত্রিকা প্রথম প্রকাশিত হয়। প্রথম দফায় চারটি সংখ্যা প্রকাশ হয়েছিল। বাংলাদেশের স্বাধীনতার পর ১৯৮৪ সালে সেবা প্রকাশনী থেকে এই পত্রিকা কাজী আনোয়ার হোসেন এর সম্পাদনায় এটি নিয়মিত প্রকাশিত হওয়া শুরু করে। এটি একটি রহস্য ও অ্যাডভেঞ্চারধর্মী মাসিক সাহিত্য পত্রিকা। এ পত্রিকায় পাঠকদের অংশগ্রহণে বিভিন্ন প্রকারের সাহিত্যকর্মও স্থান পায়। শেখ আবদুল হাকিম, রকিব হাসান প্রমুখ এই পত্রিকায় নিয়মিত লিখেছেন। শিল্পী হাশেম খান ছিলেন পত্রিকার প্রথম শিল্প সম্পাদক।

## ইতিহাস
১৯৬৯-৭০ সালের দিকে সাংবাদিক রাহাত খানের অনুপ্রেরণায় রহস্যপত্রিকা প্রকাশ করার চিন্তা করা হয়। এর প্রেক্ষিতে প্রথম সংখ্যা প্রকাশিত হয় ১৯৭০ সালের নভেম্বর মাসে। তবে চারটি সংখ্যা বের হওয়ার পর বাংলাদেশের স্বাধীনতা যুদ্ধ শুরু হওয়ায় পত্রিকাটির প্রকাশনা স্থগিত রাখা হয়। স্বাধীনতার পর বিভিন্ন কারণে পত্রিকাটি প্রকাশ শুরু করা সম্ভব হয়নি, তবে ১৯৮৪ সালে রহস্যপত্রিকা আবার প্রকাশিত হয় যা আজ অবধি চলমান আছে।

## বিবরণ
রহস্যপত্রিকা সবসময় পেপারব্যাক কাগজে সাদা-কালোতে ছাপা হয়। প্রচ্ছদের জন্য রঙিন ছাপা ব্যবহৃত হয়। পত্রিকার বিভিন্ন নিয়মিত বিভাগ রয়েছে। এছাড়া লেখা প্রাপ্তিসাপেক্ষে বিভিন্ন অনিয়মিত বিভাগও চালু করা হয়। খোলা চিঠি, ফিচার, আপনার স্বাস্থ্য,  বিজ্ঞান বার্তা,  বুদ্ধির ব্যায়াম,  ঘর-সংসার,  হরর গল্প, রহস্য গল্প,  ভৌতিক গল্প, অণু গল্প ইত্যাদি।

## তথ্যসূত্র

বিষয়শ্রেণী:বাংলাদেশী সাময়িকপত্র
বিষয়শ্রেণী:সেবা প্রকাশনী
বিষয়শ্রেণী:১৯৮৪-এ বাংলাদেশে প্রতিষ্ঠিত
গঙ্গোত্রী হিমবাহ

**গঙ্গোত্রী হিমবাহ** ভারতের উত্তরাখণ্ড রাজ্যের উত্তরকাশী জেলায় অবস্থিত। এটি তিব্বত সীমান্তবর্তী এলাকায় অবস্থিত। গঙ্গা নদীর প্রধান উৎসগুলোর মধ্যে একটি এই হিমবাহের আয়তন প্রায় ২৭ ঘন কিলোমিটার। এই হিমবাহটি প্রায় ৩০ কিলোমিটার প্রশস্ত এবং ২ থেকে ৪ কিলোমিটার দীর্ঘ।

## তথ্যসূত্র

বিষয়শ্রেণী:উত্তরাখণ্ডের হিমবাহ
বিষয়শ্রেণী:হিমালয়ের হিমবাহ
ঊওজেনেসিস

থাম্ব|ঊওজেনেসিস হচ্ছে মেয়েদের ডিম্বাশয়ে ডিম্বাণু উৎপন্ন হওয়ার প্রকৃতি
**ঊওজেনেসিস** (ইংরেজি: Oogenesis or Oögenesis — উচ্চারণ: /ˌoʊ.əˈdʒɛnɨsɪs/ বা *ঊওজেনেসিস্‌*) হচ্ছে ডিম্বাণুর উৎপত্তি। এটা হচ্ছে স্ত্রীদেহের গ্যামিটোজেনেসিস। অপরিপক্ব ডিম্বাণুর বিভিন্ন দশা নিয়ে এই পর্বটি গঠিত।

## স্তন্যপায়ীর দেহে ঊওজেনেসিস

## ধাপসমূহ
ক্রমবর্ধনের উপর ভিত্তি করে সমগ্র প্রক্রিয়াটিকে ৪টি ধাপে ভাগ করা হয়েছে। যথা-
# সংখ্যাবৃদ্ধি (Multiplication)
# পরিবর্ধন (Growth)
# পূর্ণতাপ্রাপ্তি (Maturation)
# রুপান্তর (Transmission)
Oogenesis cum referral

Home


## বর্হিসূত্র
* প্রজনন শারীস্থানবিদ্যা

বিষয়শ্রেণী:স্ত্রী প্রজননতন্ত্র
বিষয়শ্রেণী:বিকাশমূলক জীববিজ্ঞান
বিষয়শ্রেণী:বংশাণুবিজ্ঞান
সামরিক জলযান

[thumb|right|[HMS Invincible (R05)|HMS ''Invincible'', a British ''Invincible''-class aircraft carrier]]
[right|thumb|[USS Port Royal (CG-73)|USS ''Port Royal'' (CG-73), an American ''Ticonderoga'' class cruiser]]
[right|thumb|F221 ''Hessen'', a [Sachsen class frigate|''Sachsen''-class frigate of the German Navy]]
[thumb|right|[HMCS Algonquin (DDH 283)|HMCS ''Algonquin'', a Canadian ''Iroquois''-class destroyer]]
[thumb|right|[HMAS Darwin (FFG 04)|HMAS ''Darwin'', an Australian ''Adelaide''-class frigate]]

**সামরিক জলযান**
 
, সামরিক জলযান বা যুদ্ধজাহাজ। কাজ আকার ও ধরন অনুযায়ী নামে পার্থক্য হয়ে থাকে। সামরিক জলযান গুলো সাধারণত নৌবাহিনী কর্তৃক যুদ্ধে ব্যবহার হয়। উৎপাদনগত দিক থেকে সাধারণ যাত্রীবাহি, মালবাহি ও অন্যান্য নৌযান এর সংগে এর নকশাগত পার্থক্য আছে। সংগত কারণে সামরিক জলযান বিরূপ আবহাওয়ায় অধিক সহ্যক্ষমতা, অস্ত্রসজ্জিত, দ্রুতগতি, দীর্ঘসময় পানিতে অবস্থান, উন্নত যোগাযোগ ব্যবস্থা, আধুনিক নিরাপত্তা ব্যবস্থা ইত্যাদি গুনাবলি সম্পন্ন হতে হয়।

## শ্রেনিবিভাগ
* সুপার ক্যারিয়ার [supercarrier]
* উড়োজাহাজবাহি [aircraft carrier]
* ড্রেডনট [dreadnought]
* যুদ্ধজাহাজ [battleship]
* হেলিকপ্টারবাহি [helicopter carrier]
* ব্যাটলক্রুজার [battlecruiser]
* পকেট ব্যটলশিপ [pocket battleship]
* ক্রুজার [cruiser]
* ডেস্ট্রয়ার [destroyer]
* ফ্রিগেট [frigate]
* করভেট [corvette]
* ফাস্ট এটাক ক্র্যাফট [fast attack craft]
* কোস্টাল প্যাট্রল [coastal patrol]

বিষয়শ্রেণী:নৌযান
বিষয়শ্রেণী:নৌ জাহাজ
বিষয়শ্রেণী:জাহাজের ধরন
সদরঘাট, ঢাকা

**সদরঘাট** বাংলাদেশ-এর আদি ঢাকা শহরের একটি নদীবন্দর যাকে ঘিরে উনিশ শতকে একটি ব্যবসায়িক জনপদ গড়ে ওঠে। এই নদীবন্দরটি বুড়িগঙ্গা নদীর তীরে অবস্থিত। একবিংশ শতকের শুরুতেও এটির গুরুত্ব অক্ষুণ্ন রয়েছে। এর সন্নিহিত এলাকা পুরান ঢাকা নামে প্রসিদ্ধ। এর অতি নিকটে রয়েছে পুস্তক প্রকাশনার ঘাঁটি বাংলাবাজার, জগন্নাথ বিশ্ববিদ্যালয়, বলধা গার্ডেন এবং আহসান মঞ্জিল এবং, সর্বোপরি, বিভিন্ন নদী পরিবাহিত পণ্য, বিশেষ করে মাছ ও ফলের সুবিশাল সব আড়ত। সারাদেশ, বিশেষ করে, দক্ষিণাঞ্চলের সঙ্গে ঢাকা শহরের নদীকেন্দ্রিক যোগাযোগ ব্যবস্থার পরিকেন্দ্র এই সদরঘাট। অসংখ্যা লঞ্চ ঘাটে ভীড় করে আছে। ডিঙ্গি নৌকাগুলো যাত্রী নিয়ে এপার-ওপার করছে, কুলিদের শোরগোল—সব কিছু মিলে সদরঘাট এমন একটি জায়গা যা কখনো নীরব থাকে না।

ঢাকার সদরঘাট লঞ্চ টার্মিনাল থেকে সর্বমোট ৪৫ টি রুটে নৌযান চলাচল করে। এই নদীবন্দর থেকে বাংলাদেশের দক্ষিণ অঞ্চলের এলাকাগুলো যেমন, পটুয়াখালী, বরগুনা, ভোলা, ঝালকাঠী, মাদারীপুর, চাঁদপুর, খুলনা, হাতিয়া, বাগেরহাট প্রভৃতি গন্তব্যে লঞ্চ ও স্টিমার ছেড়ে যায়। 
 এখানে দেড় হাজারের বেশি লঞ্চ আছে।

## শিক্ষা প্রতিষ্ঠান
* জগন্নাথ বিশ্ববিদ্যালয়
* ঢাকা কলেজিয়েট স্কুল
* মুসলিম সরকারি উচ্চ বিদ্যালয়, ঢাকা
* পোগোজ স্কুল
* সেইন্ট গ্রেগরী উচ্চ বিদ্যালয়
* কবি নজরুল সরকারি কলেজ
* সরকারি শহীদ সোহরাওয়ার্দী কলেজ

## চিত্রশালা

Image:Sadarghat 01.jpg|বুড়িগঙ্গার তীরে সদরঘাট
Image:Sadarghat 02.jpg|সদরঘাটে বাঁধা একটি লঞ্চের সম্মুখভাগ
Image:Sadarghat 03.JPG|সদরঘাটে বাঁধা একটি লঞ্চে পণ্য বোঝাই করা হচ্ছে
Image:Sadarghat 04.JPG|সদরঘাট সংলগ্ন বুড়িগঙ্গার ওপর নৌকায় নদী পারাপার
Image:Sadarghat 05.JPG|লঞ্চ থেকেনৌকায় আনারস নামিয়ে বাছাই চলছে


## তথ্যসূত্র

## বহিঃসংযোগ
*

বিষয়শ্রেণী:ঢাকার পরিবহন
বিষয়শ্রেণী:বাংলাদেশের নদী বন্দর
বের্টা ফন জুটনার

thumb|right|বের্টা ফন জুটনার
**বের্টা ফেলিৎসিটাস জোফিয়ে ফ্রাইফ্রাউ ফন জুটনার** () (জন্ম: ৯ জুন, ১৮৪৩ - মৃত্যু: ২১ জুন, ১৯১৪) একজন অস্ট্রীয় ঔপন্যাসিক এবং শান্তিতে নোবেল পুরস্কারপ্রাপ্ত প্রথম নারী কবি। 

## জন্ম ও শিক্ষাজীবন
থাম্ব|250x250পিক্সেল|১৮৭৩ সালে জুটনার
জুটনারের জন্ম তৎকালীন চেকোস্লোভাকিয়ার (বর্তমান চেক প্রজাতন্ত্র) রাজধানী প্রাগ শহরে। জুটনার দরিদ্র হয়ে পড়া এক অস্ট্রীয় ফিল্ড মার্শাল ফ্রান্‌ৎস-ইয়োজেফ গ্রাফ এর কন্যা এবং ১৮৭৩ সাল অবধি জুটনার বিত্তবান এক পরিবারের গৃহশিক্ষক ছিলেন। তার এক বড় ভাই ছিল যার নাম আর্থার ফ্রান্‌ৎস গ্রাফ। জুটনারের সাথে প্রকৌশলী ও ঔপন্যাসিক আর্থার গুণ্ডাকার ফ্রাইহের ফন জুটনারের (যিনি ১৯০২ সালে মৃত্যুবরণ করেন) বাগদান হয়, কিন্তু তার পরিবার এর বিরোধিতা করে। ১৮৭৬ সালে তিনি আলফ্রেড নোবেলের একটি বিজ্ঞাপনে সাড়া দেন এবং প্যারিসে নোবেলের বাসার গৃহকর্ত্রীর দায়িত্ব নেন। ভিয়েনা ফেরার পূর্বে তিনি শুধুমাত্র এক সপ্তাহের জন্য সেখানে ছিলেন এবং ১৮৭২ সালের ১২ জুন গোপনে আর্থারকে বিয়ে করেন।

## কর্মজীবন
১৮৯১ সালে একটি শান্তিকামী সংগঠন প্রতিষ্ঠা এবং ১৮৯৯ সালে তার উপন্যাস *ডি ভাফেন নিডার* প্রকাশিত হবার পর জুটনার ধীরে ধীরে শান্তি আন্দোলনের নেতৃত্বদানকারী ব্যক্তিত্বে পরিণত হন। ১৮৯২ থেকে ১৮৯৯ সাল পর্যন্ত আন্তর্জাতিক শান্তিকামী সাময়িকীর সম্পাদিকা থাকাকালে জুটনার আন্তর্জাতিক খ্যাতি অর্জন করেন। হেনরি থমাস বাকল, হার্বার্ট স্পেন্সার এবং চার্লস ডারউইনের লেখা তার শান্তিকামী চেতনাকে প্রভাবিত করেছিল । যদিও আলফ্রেড নোবেলের সাথে তার সাক্ষাৎ ক্ষণিকের জন্য, তবুও ১৮৯৬ সালে নোবেলের মৃত্যুর আগ পর্যন্ত তার সাথে জুটনারের চিঠি আদান-প্রদান হয়েছে। ধারণা করা হয় যে, আলফ্রেড নোবেল তার সকল অর্থ যে সকল পুরস্কারের জন্য উইল করে দিয়েছিলেন তার মধ্যে "শান্তি পুরস্কার" সংযুক্ত করার পিছনে জুটনারের এক বিশাল প্রভাব আছে। জুটনার নিজে ১৯০৫ সালে পুরস্কারটি জিতেছিলেন।

১৯১৪ সালে তার লেখা বিখ্যাত উপন্যাস *ডি ভাফেন নিডার* চলচ্চিত্রে রূপায়িত হয়; "নরডিস্ক ফিল্মস কোম্পানি"-র ২ জন বিখ্যাত চলচ্চিত্র প্রযোজক হোলগার মাডসেন এবং কার্ল থিওডর এর প্রযোজনা করেন। ২০০৫ সালে জার্মানিতে জুটনারের স্মারক ডাকটিকেট প্রকাশ করা হয়। অস্ট্রিয়ার ২ ইউরো মুদ্রায় জুটনারের ছবি চিত্রিত করা হয় এবং এর পূর্বে অস্ট্রীয় ১০০০ শিলিং ব্যাংকনোটেও তার ছবি চিত্রায়ণ করা হয়েছিল।

## পুরস্কার ও সম্মাননা
* নোবেল শান্তি পুরস্কার

## তথ্যসূত্র

## পাদটীকা

## বহিঃসংযোগ
* Nobel Entry 
* More Info from Nobel Winners
* Another biography on Bertha von Suttner
* 2005 — the Bertha von Suttner Year 
* 
* 
* 

বিষয়শ্রেণী:১৮৪৩-এ জন্ম
বিষয়শ্রেণী:১৯১৪-এ মৃত্যু
বিষয়শ্রেণী:অস্ট্রীয় সাংবাদিক
বিষয়শ্রেণী:প্রাগের ব্যক্তি
বিষয়শ্রেণী:চেক নোবেল বিজয়ী
বিষয়শ্রেণী:অস্ট্রীয় শান্তিবাদী
বিষয়শ্রেণী:অস্ট্রীয় ঔপন্যাসিক
বিষয়শ্রেণী:নোবেল শান্তি পুরস্কার বিজয়ী নারী
বিষয়শ্রেণী:অস্ট্রীয় অজ্ঞেয়বাদী
বিষয়শ্রেণী:অস্ট্রীয় নোবেল বিজয়ী
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:নোবেল বিজয়ী নারী
বিষয়শ্রেণী:১৯শ শতাব্দীর লেখিকা
কোরিয়া (দ্ব্যর্থতা নিরসন)

**কোরিয়া** বলতে নিচের যেকোনটি বোঝাতে পারে:
* কোরিয়া &ndash; কোরীয় অঞ্চল।
* কোরীয় উপদ্বীপ &ndash; যেই উপদ্বীপে এই অঞ্চলটি অবস্থিত।
* উত্তর কোরিয়া &ndash; উপদ্বীপের উত্তরে অবস্থিত একটি সার্বভৌম দেশ।
* দক্ষিণ কোরিয়া &ndash; উপদ্বীপের দক্ষিণে অবস্থিত একটি সার্বভৌম দেশ।
* কোরীয় ভাষা &ndash; অঞ্চলটির প্রধান ভাষা।
প্রজাপতি উপত্যকা

**প্রজাপতি উপত্যকা**
ভারতের ঝাড়খণ্ড রাজ্যের রাজধানী রাঁচী শহর থেকে ২০ কি.মি. দূরে লালখাটঙ্গা গ্রামে অবস্থিত ২ একর জমি জুড়ে নির্মীয়মান একটি মনোরম উদ্যান ৷ এটির ইংরাজী নাম ভ্যালি অফ বাটারফ্লাইজ ৷ এটি পূর্ণাঙ্গ ভারে পর্যটকদের কাছে খুলে দেওয়া হয় ২০০৯ সালের ডিসেম্বর মাসে ৷ এটি তৈরি করছেন ঝাড়খণ্ড সরকার ৷ এখানে থাকবে ব্লু এন্ড কমন মরমন, কমন ক্রো, কমন টাইগার, জেজিবল, প্লেন টাইগার, মটলেট ইমিগ্রেন্ট ইত্যাদি নানা প্রজাতির প্রজাপতি যা ঝাড়খণ্ড রাজ্যে দেখা যায় ৷ এইসব প্রজাপতি সংগ্রহ করা হয় ঝাড়খণ্ডের নানা অরণ্য থেকে ৷ এছাড়া এখানে নানা ধরনের পাহাড়ী ও বিরল ফুলগাছও আছে ৷

বিষয়শ্রেণী:ঝাড়খণ্ডের দর্শনীয় স্থান
কর্নিশ ভাষা

[থাম্ব|কর্নিশ ভাষা [কর্নওয়াল দেখা যায়।]]
**কর্নিশ ভাষা** (Cornish language) কেল্টীয় ভাষাসমূহের ব্রিটনীয় দলের একটি ভাষা। এটি অতীতে ব্রিটেনের দক্ষিণ-পশ্চিমে কর্নওয়ালে প্রচলিত ছিল। অষ্টাদশ শতকে বা ঊনবিংশ শতাব্দীর শুরুর দিকে ইংরেজির দাপটে এটি বিলুপ্ত হয়ে যায়। উত্তর-পশ্চিম ফ্রান্সে ব্র‌্যতাইনে প্রচলিত ব্রিটন ভাষার সাথে কর্নিশ ভাষার সবচেয়ে বেশি সাদৃশ্য আছে।

ইংরেজি ভাষা মধ্যযুগ থেকেই কর্নিশ ভাষার উপর ব্যাপক প্রভাব ফেলা শুরু করে। পরবর্তীতে ভাষাটির বানান ব্যবস্থা এবং শব্দভাণ্ডারে অনেক ইংরেজি উপাদান পরিলক্ষিত হয়। ১৬০০ সাল নাগাস কেবল কর্নওয়ালের একেবারে পশ্চিমের অংশে ভাষাটির প্রচলন ছিল। ১৮০০ বা তার কিছু পরে ভাষাটি তার সমস্ত বক্তা হারায়। ভাষাটির আধুনিক পুনরুজ্জীবকেরা একটি একীভূত কর্নিশ ভাষা সৃষ্টি করেছেন এবং এতে কিছু সাহিত্য রচিত হয়েছে। যদিও কিছু কিছু অতি-উৎসাহী ব্যক্তি ভাষাটি বলতে শিখেছেন, এটি এখনও একটি কথ্য ভাষা হিসেবে পুনরায় প্রতিষ্ঠিত হয়নি।

## তথ্যসূত্র

* Ferdinand, Siarl (2013). Brief History of the Cornish language, its Revival and its Current Situation. *E-Keltoi*, Vol. 2, 2 Dec. pp.&nbsp;199–227 https://www.academia.edu/5323710/A_Brief_History_of_the_Cornish_Language_its_Revival_and_its_Current_Status

বিষয়শ্রেণী:যুক্তরাজ্যের ভাষা
বিষয়শ্রেণী:ব্রাইথনীয় ভাষা
বিষয়শ্রেণী:ক্রিয়া-কর্তা-কর্ম ভাষা
সুইস জার্মান ভাষা

থাম্ব|সুইস জার্মান অবস্থান
**সুইস-জার্মান ভাষা** (, সুইস-জার্মান ভাষায়: Schwyzertütsch) জার্মান ভাষার আলেমানীয় (উচ্চ জার্মান) উপভাষাগোষ্ঠীর সম্মিলিত নাম। এই জার্মান উপভাষাগুলি রোমান্স ও জার্মানীয় ভাষার সীমান্তের উত্তরে সুইজারল্যান্ডে, লিশটেনষ্টাইনে, অস্ট্রিয়ার ভোরার্লবের্গ প্রদেশে, জার্মানির বাডেন-ভুর্টেমবের্গ প্রদেশের অংশবিশেষে এবং ফ্রান্সের আলজাস অঞ্চলের অংশবিশেষে প্রচলিত। এছাড়া আল্পস পর্বতমালার দক্ষিণে ইতালির কিছু বিচ্ছিন্ন গ্রামে আলেমানীয় উপভাষার প্রচলন পরিলক্ষিত হয়। উপভাষাগুলিকে দুইটি শ্রেণীতে ভাগ করা হয়। বেশিরভাগ উপভাষা, যাদের মধ্যে সুইজারল্যান্ডের জুরিখ ও বের্ন কান্টনে প্রচলিত উপভাষাগুলিও পড়েছে, ঊর্ধ আলেমানীয় নামে পরিচিত। অন্যদিকে বাজেল কান্টন এবং উত্তর আলজাসে প্রচলিত উপভাষাগুলি নিম্ন আলেমানীয় নামে শ্রেণীকৃত করা হয়েছে।

মান্য উচ্চ জার্মান থেকে সুইস-জার্মানের ধ্বনিব্যবস্থা, ব্যাকরণ ও শব্দভাণ্ডার ভিন্ন। সুইস জার্মানের কোন উপভাষাতেই বিশেষ্যের কারক-অনুযায়ী বিভক্তিযোগ হয় না; কেবল জুরিখের উপভাষাটিতে সম্প্রদান কারকে বহুবচন বিশেষ্যের ক্ষেত্রে একটি বিভক্তি যোগ হয়। মান্য উচ্চ জার্মান ভাষার তুলনায় সুইস জার্মানের ক্রিয়াগুলিও বেশ ভিন্ন।

যদিও সুইস-জার্মান ভাষাভাষীরা লেখালেখি, ধর্মীয় বক্তৃতা এবং গণবক্তৃতার সময় মান্য উচ্চ জার্মান ব্যবহার করে, জীবনের বাকী সব ক্ষেত্রে তারা পেশা, শিক্ষা বা সামাজিক শ্রেণী নির্বিশেষে সুইস-জার্মান ভাষাই ব্যবহার করে।

বিষয়শ্রেণী:উচ্চ জার্মান ভাষা
বিষয়শ্রেণী:সুইজারল্যান্ডের ভাষা
কারিব ভাষাসমূহ

**কারিবান ভাষাসমূহ** (ইংরেজি ভাষায় Cariban languages) দক্ষিণ আমেরিকান আদিবাসী আমেরিকান ভাষার একটি দল, যেগুলি স্পেনের আমেরিকা বিজয়ের আগে বৃহত্তর অ্যান্টিল দ্বীপপুঞ্জ থেকে ব্রাজিলের কেন্দ্রীয় মাতো গ্রোস্‌সো মালভূমি পর্যন্ত প্রচলিত ছিল। বেশির ভাগ কারিবান ভাষা অবশ্য আমাজন নদীর উত্তরে বর্তমান উত্তর ব্রাজিল, গুয়াইয়ানা ও ভেনেজুয়েলার দক্ষিণাংশ এবং কলম্বিয়ার নিম্নভূমি অঞ্চলে প্রচলিত ছিল। পশ্চিম ভারতীয় দ্বীপপুঞ্জে প্রচলিত কারিবান ভাষাগুলি বর্তমানে বিলুপ্ত এবং অন্যান্য অঞ্চলেও ভাষাগুলির ব্যবহার চরমভাবে হ্রাস পেয়েছে।

## তথ্যসূত্র

বিষয়শ্রেণী:ভেনেজুয়েলার ভাষা
বিষয়শ্রেণী:ভাষা পরিবার
দাজু ভাষাসমূহ

থাম্ব|দাজু ভাষার মানচিত্র
**দাজু ভাষাসমূহ** (Daju languages) আফ্রিকার মধ্য সুদান, পশ্চিম সুদান এবং পূর্ব চাদে প্রসারিত নুবা পাহাড় অঞ্চলে ছড়িয়ে ছিটিয়ে অবস্থিত কতগুলি পরস্পর সম্পর্কিত ভাষার একটি দল। মধ্য সুদানে প্রচলিত ভাষাগুলির মধ্যে আছে লাগোয়া, লিগুরি ও শাত ভাষা। পশ্চিম সুদানে প্রচলিত ভাষাগুলির মধ্যে আছে বেগো, গেনেইনা, দার্ফুরের দাজু এবং নিয়ালগুলগুলে ভাষা। পূর্ব চাদের ভাষাগুলির মধ্যে দার সিলা ও দার দাজু ভাষাগুলি উল্লেখযোগ্য। দাজু ভাষাগুলি নাইলো-সাহারান ভাষাপরিবারের পূর্ব সুদানীয় দলের অন্তর্গত।

## তথ্যসূত্র

## বহিঃসংযোগ
* Nuba Languages and History, Robin Thelwall
* Language Map of Sudan Huffman, Steve

বিষয়শ্রেণী:পূর্ব সুদানীয় ভাষাসমূহ
বিষয়শ্রেণী:ভাষা পরিবার
ফ্লেমিশ ভাষা

**ফ্লেমিশ ভাষা** (ওলন্দাজ:Vlaams) উত্তর বেলজিয়ামের ঐতিহাসিক ফ্ল্যান্ডার্স অঞ্চলে প্রচলিত ভাষা। এটি ওলন্দাজ ভাষার একটি স্থানীয় রূপ। বেলজিয়ামের বাইরে নেদারল্যান্ডসের দক্ষিণাংশে এবং উত্তর ফ্রান্সের কিছু এলাকাতে ভাষাটি প্রচলিত। বেলজিয়াম ও নেদারল্যান্ডসের সরকার ভাষাটিকে সরকারিভাবে ওলন্দাজ ভাষা হিসেবে গণ্য করে। কিন্তু ঐতিহাসিক ফ্ল্যান্ডার্স অঞ্চলে অবস্থিত লোকেরা ঐতিহাসিক ও সামাজিক-সাংস্কৃতিক কারণে ফ্লেমিশ নামটি ব্যবহার করতে পছন্দ করে।

## তথ্যসূত্র

বিষয়শ্রেণী:ওলন্দাজ ভাষা
বিষয়শ্রেণী:বেলজিয়ামের ভাষা
বিষয়শ্রেণী:ইউরোপের ভাষা
সোমনাথ চট্টোপাধ্যায়

**সোমনাথ চট্টোপাধ্যায়** (জন্ম ২৫শে জুলাই, ১৯২৯ - ১৩ই আগস্ট,২০১৮) ভারতীয় বাঙালি রাজনীতিবিদ এবং ভারতীয় সংসদের নিম্নকক্ষ লোকসভার প্রাক্তন অধ্যক্ষ। তিনি সিপিআই(এম) দলের সদস্য ছিলেন এবং নিজের রাজনৈতিক জীবনের শেষ পর্বে দল থেকে বহিষ্কৃত হয়ে দলহীন সাংসদ হিসেবে লোকসভার অধ্যক্ষের দায়িত্বভার পালন করেন। তার পিতা নির্মলচন্দ্র চট্টোপাধ্যায় ছিলেন প্রথিতযশা ব্যারিস্টার ও রাজনীতিবিদ।

## বহিঃসংযোগ
* Biography of Shri Somnath Chaterjee
* News article in the Hindu Business Line: ''Somnath Chatterjee likely to be Speaker''
* Official biographical sketch in Parliament of India website

বিষয়শ্রেণী:১৯২৯-এ জন্ম
বিষয়শ্রেণী:ক্যামব্রিজের যীশু কলেজের প্রাক্তন শিক্ষার্থী
বিষয়শ্রেণী:ক্যামব্রিজের যীশু কলেজের ফেলোগণ
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় ব্যারিস্টার
বিষয়শ্রেণী:লোকসভার স্পিকার
বিষয়শ্রেণী:চতুর্দশ লোকসভার সদস্য
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:বর্ধমান জেলার ব্যক্তি
বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:লোকসভার কেবল সাম্প্রতিক কালের স্পিকার
বিষয়শ্রেণী:বীরভূম জেলার ব্যক্তি
বিষয়শ্রেণী:দক্ষিণ চব্বিশ পরগনা জেলার ব্যক্তি
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:২০১৮-এ মৃত্যু
বিষয়শ্রেণী:বাঙালি আইনজীবী
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:কলকাতার রাজনীতিবিদ
বিষয়শ্রেণী:লোকসভার অধ্যক্ষ
বিষয়শ্রেণী:পঞ্চম লোকসভার সদস্য
বিষয়শ্রেণী:ষষ্ঠ লোকসভার সদস্য
বিষয়শ্রেণী:সপ্তম লোকসভার সদস্য
বিষয়শ্রেণী:অষ্টম লোকসভার সদস্য
বিষয়শ্রেণী:নবম লোকসভার সদস্য
বিষয়শ্রেণী:দশম লোকসভার সদস্য
বিষয়শ্রেণী:একাদশ লোকসভার সদস্য
বিষয়শ্রেণী:দ্বাদশ লোকসভার সদস্য
বিষয়শ্রেণী:ত্রয়োদশ লোকসভার সদস্য
আইমারা ভাষাসমূহ

**আইমারা ভাষাসমূহ** দক্ষিণ আমেরিকান আদিবাসী আমেরিকান ভাষাসমূহের একটি দল, যেগুলি দক্ষিণ পেরুর উচ্চভূমি এবং সংলগ্ন বলিভীয় এলাকাগুলি নিয়ে গঠিত একটি বেশ বড় অঞ্চল জুড়ে প্রচলিত। কিছু ভাষাবিদ আইমারা ভাষাসমূহ ও কেচুয়া ভাষাসমূহকে একত্রে কেচুমারা নামের একটি বৃহৎ দলের অন্তর্গত বলে মনে করেন।

## আরও দেখুন
* কেচুয়া ভাষাসমূহ

## তথ্যসূত্র

বিষয়শ্রেণী:ভাষা পরিবার
বিষয়শ্রেণী:আন্দেস পর্বতমালার আদিবাসী ভাষা
বিষয়শ্রেণী:আইমারা জাতি
বিষয়শ্রেণী:সংযোগাত্মক ভাষা
এমিলি গ্রিন বল্চ

**এমিলি গ্রিন বল্চ্** () (জন্ম: ৮ই জানুয়ারি, ১৮৬৭ - মৃত্যু: ৯ই জানুয়ারি, ১৯৬১) ছিলেন একজন মার্কিন শিক্ষাবিদ, লেখিকা এবং শান্তিবাদী। নারী আন্তর্জাতিক শান্তি লীগ ও স্বাধীনতা (ডব্লিউআইএলপিএফ)-এর সাথে তার কাজের সফলতার স্বীকৃতিস্বরূপ তিনি ১৯৪৬ সালে জন মট-এর সাথে সম্মিলিতভাবে শান্তিতে নোবেল পুরস্কার পান।

## জন্ম ও শিক্ষাজীবন
এমিলির জন্ম মার্কিন যুক্তরাষ্ট্রের বোস্টন শহরের জ্যামাইকা প্লেইন পাড়ার এক বিত্তবান পরিবারে। ১৮৮৯ সালে ব্রিন মর কলেজের প্রথম স্নাতকদের মধ্যে তিনি ছিলেন অন্যতম। তিনি ইউরোপে এবং মার্কিন যুক্তরাষ্ট্রে সমাজবিজ্ঞান ও অর্থনীতির উপরে পড়ালেখা করেন। শিক্ষাগত দিক দিয়ে সফল এমিলি ১৯৮৬ সালে ওয়েলেসলি কলেজের অর্থনীতি এবং সমাজবিজ্ঞান অনুষদে যোগদান করেন। প্রথম বিশ্বযুদ্ধের সময় মার্কিন যুক্তরাষ্ট্রকে সংঘাতে জড়িয়ে পড়া থেকে বিরত রাখতে তিনি অনেক প্রচারাভিযান চালান এবং লিগ অভ নেশনস প্রতিষ্ঠায় সহায়তা করেন।

## কর্মজীবন
তার শান্তিবাদী চিন্তাধারা ও রাজনৈতিক কার্যক্রমের কারণে ওয়েলেসলি কলেজের সাথে তার চুক্তির ইতি ঘটে। এরপর পরই তিনি বিখ্যাত সংবাদপত্র *দ্য নেশন*-এর সম্পাদক পদে আসীন হন। একই সাথে WILPF-এর সচীব হিসেবে কাজ করতে থাকেন এবং ২য় মেয়াদে ১৯৩৪ সালে আবার প্রায় দেড় বছরের জন্য একই পদে কাজ করেন; এ সময় তিনি কোন বেতন গ্রহণ করেননি। এ সময় তিনি জাতিসংঘকেও তার সৃজনশীল কাজের মাধ্যমে অনেক সহযোগিতা করেন। তিনি আজীবন অবিবাহিত ছিলেন। তার ৯৪তম জন্মদিনের পরের দিনই এ মহীয়সী কর্মপরায়ণ নারী পরলোকগমন করেন।

## পুরস্কার ও সম্মাননা
* নোবেল শান্তি পুরস্কার

## তথ্যসূত্র
* Nobel Committee information on 1946 Peace Prize laureates

## গ্রন্থপঞ্জি

* Public Assistance of the Poor in France By Emily Greene Balch, 179 pages, published 1893 as volume 8 numbers 4 & 5 of Publications of the American Economic Association.
* A Study of Conditions of City Life: with Special Reference to Boston, A Bibliography By Emily Greene Balch, 13 pages, published 1903.
* Our Slavic Fellow Citizens By Emily Greene Balch, 536 pages, published 1910.
* Women at the Hague: the International Congress of Women and its Results By Jane Addams, Emily Greene Balch, Alice Hamilton. 171 pages, published 1915 by MacMillan.
* Approaches to the Great Settlement By Emily Greene Balch, Pauline Knickerbocker Angell, 351 pages, published 1918.

## আরো পড়ুন

* Gwinn, Kristen E. *Emily Greene Balch: The Long Road to Internationalism* (University of Illinois Press; 2011) 272 pages; a biography excerpt and text search
* Christopher McKnight Nichols. *Promise and Peril: America at the Dawn of a Global Age* (Harvard University Press, 2011).
* . Randall, Mercedes M. *Improper Bostonian: Emily Greene Balch* (Twayne Publishers, 1964). scholarly biography

## বহিঃসংযোগ
* Nobel Committee information on 1946 Peace Prize laureates

বিষয়শ্রেণী:১৮৬৭-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:মার্কিন যুদ্ধবিরোধী কর্মী
বিষয়শ্রেণী:মার্কিন শিক্ষাবিদ
বিষয়শ্রেণী:মার্কিন ম্যাগাজিন সম্পাদক
বিষয়শ্রেণী:মার্কিন খ্রিস্টান শান্তিবাদী
বিষয়শ্রেণী:মার্কিন কোয়েকার
বিষয়শ্রেণী:নোবেল শান্তি পুরস্কার বিজয়ী নারী
বিষয়শ্রেণী:মার্কিন যুদ্ধ-বিরোধী কর্মী
বিষয়শ্রেণী:মার্কিন নোবেল বিজয়ী
বিষয়শ্রেণী:ব্রিন মার কলেজের প্রাক্তন শিক্ষার্থী
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:নোবেল বিজয়ী নারী
বিষয়শ্রেণী:মার্কিন সমাজবিজ্ঞানী
বিষয়শ্রেণী:মার্কিন নারী সমাজবিজ্ঞানী
ফ্লোরিয়ান কুলমাস

**ফ্লোরিয়ান কুলমাস** () (জন্ম ১৯৪৯, হামবুর্গ, জার্মানি) ডুইসবুর্গ-এসেন বিশ্ববিদ্যালয়ে আধুনিক জাপানের ভাষা ও সংস্কৃতি বিষয়ক অধ্যাপক। তিনি ২০০৪ সালের অক্টোবর থেকে  জাপানের টোকিওতে জাপান গবেষণার জার্মান ইন্সটিটিউটের পরিচালক। তিনি বহু বছর জাপানে বাস করেছেন। মূলত লিখন পদ্ধতি, সমাজভাষাবিজ্ঞান ও জাপানবিদ্যাতে গবেষণার জন্য তিনি খ্যাতি কুড়িয়েছেন। তিনি নিয়মিত *[[জাপান টাইম্‌স]]*, *[[ফ্রাংকফুর্টার আল্‌গেমাইনে ৎসাইটুং]]* এবং *[[নয়ে ৎসুর্শার ৎসাইটুং]]* দৈনিক পত্রিকাগুলিতে লিখে থাকেন।

## গ্রন্থাবলি
* *Population Decline and Ageing in Japan - The Social Consequences.* Routledge 2007, 
* *Die Gesellschaft Japans. Arbeit, Familie und demographische Krise.* Beck 2007, 
* *Sociolinguistics. The Study of Speakers’ Choices.* Cambridge University Press 2005, 
* *Hiroshima - Geschichte und Nachgeschichte.* Beck 2005, 
* *Die Kultur Japans - Tradition und Moderne.* Beck 2003, 
* *Writing Systems.* Cambridge University Press 2002, 
* *Die Deutschen schreien - Beobachtungen von einem, der aus dem Land des Lächelns kam.* Rowohlt, Reinbek 2001, 
* *Japanische Zeiten. Eine Ethnographie der Vergänglichkeit.* Kindler 2000, 
* *Blackwell Encyclopedia of Writing Systems.* Blackwell Publishers 1999, 
* *Das Land der rituellen Harmonie. Japan: Gesellschaft mit beschränkter Haftung.* Campus 1993, 
* *Die Wirtschaft mit der Sprache.* Suhrkamp 1992, 
* *The Writing Systems of the World.* Blackwell Publishers 1991, 
* *Sprache und Staat.* de Gruyter 1985, 
* *Über Schrift.* Suhrkamp 1982, 

## বহিঃসংযোগ
* 
* Deutsches Institut für Japanstudien, জার্মানির জাপান গবেষণা ইন্সটিটিউট

বিষয়শ্রেণী:১৯৪৯-এ জন্ম
বিষয়শ্রেণী:জার্মান লিপিবিশারদ
বিষয়শ্রেণী:জাপানবিদ
বিষয়শ্রেণী:জার্মান ভাষাবিজ্ঞানী
বিষয়শ্রেণী:জীবিত ব্যক্তি
আনাল ঘরানা

**আনাল ঘরানা** () বিংশ শতাব্দীর ফরাসি ইতিহাসবিদদের সৃষ্ট ইতিহাসরচনাবিদ্যার একটি শৈলী বা ঘরানা। "আনাল" নামটি এসেছে ফরাসি ভাষাতে প্রকাশিত গবেষণা পত্রিকা *[http://www.editions.ehess.fr/revues/annales-histoire-sciences-sociales/ আনাল দিস্তোয়ার একোনোমিক এ সোসিয়াল (Annales d'histoire économique et sociale)] * থেকে। এই গবেষণা পত্রিকাটি ছাড়াও অনেক গ্রন্থ ও মনোগ্রাফ আনাল ঘরানার মূল উৎস। এই ঘরানাটি ফ্রান্সে এবং অন্য বহু দেশে ইতিহাস রচনার মূলনীতিগুলির উপর ব্যাপক প্রভাব ফেলেছে। বিশেষ করে ইতিহাস রচনায় সমাজবৈজ্ঞানিক পদ্ধতির প্রয়োগ, রাজনৈতিক বা কূটনৈতিক বিষয়ের চেয়ে সামাজিক বিষয়গুলির উপর গুরুত্ব আরোপ, এবং মার্ক্সীয় ইতিহাসরচনাবিদ্যার প্রতি আনুকূল্য প্রদর্শন এই ঘরানার বৈশিষ্ট্য।

## তথ্যসূত্র


বিষয়শ্রেণী:ফ্রান্সের শিক্ষাব্যবস্থা
বিষয়শ্রেণী:ইতিহাসের তত্ত্ব
বিষয়শ্রেণী:ফ্রান্সের ইতিহাস
বিষয়শ্রেণী:২০শ শতাব্দী
বিষয়শ্রেণী:ইতিহাস সঙ্কলন
ইউরিয়া

**ইউরিয়া** () বা **কার্ব্যামাইড** (Carbamide) একটি জৈব যৌগ যার রাসায়নিক সংকেত (NH2)2CO। ইউরিয়ার অণুতে দুইটি অ্যামাইন (–NH2) অবশেষ একটি কার্বনিল (–CO–) কার্যকরী মূলক দ্বারা সংযুক্ত হয়েছে।

:কিছুই_না|380px

পশুসমূহের দেহে নাইট্রোজেনবিশিষ্ট যৌগসমূহের বিপাক প্রক্রিয়াতে ইউরিয়া একটি গুরুত্বপূর্ণ ভূমিকা পালন করে। স্তন্যপায়ী প্রাণীদের মূত্রে নাইট্রোজেনধারী যৌগের মধ্যে ইউরিয়া প্রধান। ইউরিয়া কঠিন, বর্ণহীন, গন্ধহীন, ক্ষারধর্মী নয়, অম্লধর্মী নয়, পানিতে অতি সহজে দ্রাব্য এবং তুলনামূলকভাবে অবিষাক্ত। এ কারণে নাইট্রোজেনের উৎস হিসেবে এটিকে ব্যাপকভাবে সারে ব্যবহার করা হয়। এছাড়া রাসায়নিক শিল্পে ইউরিয়াকে একটি গুরুত্বপূর্ণ ফিডস্টক (feedstock) হিসেবে ব্যবহার করা হয়।

রাউলি মূত্র থেকে ইউরিয়া পৃথক করেন। জার্মান রসায়নবিদ ফ্রিডরিশ ভোলার ১৮২৮ সালে প্রথম অজৈব পদার্থ থেকে আকস্মিকভাবে জৈব পদার্থ ইউরিয়া সংশ্লেষণের পদ্ধতি আবিষ্কার করেন। তার এই আবিষ্কার গোটা রসায়নের ইতিহাসের একটি গুরুত্বপূর্ণ ঘটনা হিসেবে গণ্য করা হয়।

## ইউরিয়া সার
ইউরিয়া একটি বহুল ব্যবহৃত সার। 
### উৎপাদন প্রক্রিয়া
[বাম|থাম্ব|[বাংলাদেশ|বাংলাদেশের একটি ইউরিয়া সার উৎপাদন কারখানা]]

### ব্যবহার
*বিভিন্ন ধরনের আবাদী জমিতে সার হিসেবে ব্যবহার করা হয়।
*জমিতে নাইট্রোজেন এর পরিমাণ বাড়ানোর কাজে সাহায্য করে।
*জমিকে উর্বর করতে সাহায্য করে।
*প্লাস্টিক, আঠা জাতীয় পদার্থ প্রস্তুতিতে।
*বিভিন্ন ফসলের কাণ্ড পাতা সতেজ সবুজ ঐ দ্রুত বৃদ্ধিতে কাজ করে।

## তথ্যসূত্র

## বহিঃসংযোগ

*

বিষয়শ্রেণী:নাইট্রোজেন চক্র
বিষয়শ্রেণী:সার
বিষয়শ্রেণী:যৌগিক পদার্থ
বিষয়শ্রেণী:কার্যকরী মূলক
বিষয়শ্রেণী:রেচন
বিষয়শ্রেণী:রাসায়নিক পণ্যদ্রব্য
বিষয়শ্রেণী:গৃহস্থালী রাসায়নিক
বিষয়শ্রেণী:ই-সংখ্যায়িত খাদ্যে সংযোজিত দ্রব্য
বিষয়শ্রেণী:১টি কার্বন পরমাণু সহ জৈব যৌগ
ক্রাই

থাম্ব|ক্রাই
**ক্রাই** () একটি রুশ প্রশাসনিক পারিভাষিক শব্দ যা দিয়ে রাশিয়ার ৮৩টি প্রদেশসদৃশ বিভাজনের মধ্যে ৯টিকে বোঝানো হয়। ব্যুৎপত্তিগতভাবে "ক্রাই" শব্দটি রুশ ক্রিয়া "ক্রোইত" (кроить) থেকে এসেছে, যার অর্থ কাটা। 

ঐতিহাসিকভাবে ক্রাই বলতে রাশিয়ার প্রান্তসীমায় অবস্থিত বিশাল অঞ্চলকে বোঝাতো। বর্তমানে "ক্রাই" শব্দটির ব্যবহার নিতান্তই ঐতিহ্যগত, কেননা কিছু ওবলাস্তও ক্রাইয়ের এই সংজ্ঞার মধ্যে পড়ে। তাছাড়া ক্রাই এবং ওবলাস্তের মধ্যে বর্তমানে আইনি কোন পার্থক্য নেই। 

রাশিয়ার অন্যান্য বেশির ভাগ বিভাজনের মত ক্রাইগুলিও একাধিক জেলায় তথা রাইওন-এ বিভক্ত।

## আরও দেখুন
* রাশিয়ার ক্রাইসমূহ

## তথ্যসূত্র

বিষয়শ্রেণী:রাশিয়ার প্রশাসনিক বিভাগ
বিষয়শ্রেণী:রুশ শব্দ
বিষয়শ্রেণী:দেশের প্রশাসনিক উপবিভাগের ধরন
বিষয়শ্রেণী:রাশিয়ার প্রশাসনিক উপবিভাগ
ইভা ব্রাউন

**ইভা ব্রাউন** (ফেব্রুয়ারি ৬, ১৯১২ – এপ্রিল ৩০, ১৯৪৫) ছিলেন ২য় বিশ্বযুদ্ধে জার্মানির রাষ্ট্রনায়ক অ্যাডলফ হিটলারের স্ত্রী এবং সবচেয়ে অন্তরঙ্গ সহচরী। ১৭ বছর বয়সে মিউনিখে কাজ করার সময় তার সাথে হিটলারের প্রথম দেখা হয়। ১৯৪৫ সালে আত্মহত্যার পূর্বেও তিনি ১৯৩৬ সালে আর একবার আত্মহত্যা করতে চেয়েছিলেন। হিটলারের রাজনীতিতে তার কোন প্রভাব পড়েনি তবে এ বিষয়ে ঐতিহাসিকদের বিতর্ক রয়েছে। তার ধূমপান, প্রসাধনী সামগ্রীর ব্যবহার এবং ছোট কাপড় পরে রোদ পোহানো হিটলার পছন্দ করতেন না। তিনি ফটোগ্রাফি খুবই ভালবাসতেন। তার তোলা হিটলারের একটি রঙ্গিন ছবি পাওয়া যায়। ১৯৪৪ সালে তার বোনের সাথে হিটলারের এক সহকারীর বিয়ের আগে তাকে লোকজনের সাথে বিশেষ মিশতে দেখা যায়নি। ১৯৪৫ সালে হিটলারের শেষ ভরসা স্তেইন এর সেনাবাহিনী বিধ্স্ত হয়ে যায় এবং তার অধিকাংশ সঙ্গী মিত্রবাহিনীর কাছে ধরা দেয়। এর ফলে হিটলার তার জীবনের সব আশা-আকাঙ্ক্ষা হারিয়ে ফেলেন এবং ইভাকে পালিয়ে যেতে বলেন। কিন্তু ইভা পালিয়ে না গিয়ে সেখানে থেকে যান এবং হিটলারের সাথেই ৩০শে এপ্রিল আত্মহত্যা করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯১২-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:জার্মানির ইতিহাস
বিষয়শ্রেণী:গুলি খেয়ে বেঁচে যাওয়া
বিষয়শ্রেণী:১৯৪৫-এ আত্মহত্যা
বিষয়শ্রেণী:নাৎসি জার্মানির ব্যক্তি
বিষয়শ্রেণী:আত্মহননকারী নারী
লেবিয়া

**ভগোষ্ঠ** বা **লেবিয়াম** (ইংরেজি: labium) এবং (বহুবচন: *লেবিয়া*), ল্যাটিন ভাষা থেকে ব্যুৎপন্ন একটি শব্দ, যার অর্থ হচ্ছে “ওষ্ঠ” বা “ঠোঁট”। লেবিয়াম এবং এর থেকে বু্ৎপত্তি হয়েছে এমন শব্দগুলো, যেমন: লেবিয়াল, ল্যাব্রাম—এগুলো ঠোঁটের মতো গড়ন বিশিষ্ট সব গঠন বোঝাতে ব্যবহৃত হয়। কিন্তু ইংরেজিতে লেবিয়াম বলতে সচরাচর বোঝানো হয় স্ত্রী প্রজনন তন্ত্রের, ভালভার একটি অংশ। লেবিয়ামের দুটি অংশ রয়েছে, ক. লেবিয়া মেজরা বা বৃহদোষ্ঠ, এবং খ. লেবিয়া মাইনরা বা ক্ষুদ্রোষ্ঠ।

## শারীরস্থান ও চিকিৎসা
লেবিয়া মেজরা বা বৃহদোষ্ঠ

## সামজিক ও সাংস্কৃতিক বাধ্যবাধকতা
বিভিন্ন স্থানের বিভিন্ন সমাজে যৌনাঙ্গ হিসেবে লেবিয়াকে একটি ব্যক্তিগত ও গোপনীয় অংশ হিসেবে ধরা হয়। জনসম্মুখে এর প্রদর্শনী । বিভিন্ন দেশের বিভিন্ন স্থানে জনসম্মুখে লেবিয়া প্রদর্শন আইন বিরুদ্ধ।

লেবিয়াপ্লাসটি হচ্ছে একপ্রকার শল্যচিকিৎসা, যার দ্বারা সৌন্দর্যতা বৃদ্ধি ও চিকিৎসা সংক্রান্ত কারণে লেবিয়ার পরিবর্তন ঘটানো হয়।

## তথ্যসূত্র

## আরো দেখুন
* পুরুষাঙ্গ

* ভালভা
* ক্লেফট অফ ভেনাস
* ঠোঁট
*  — WikiSaurus-এ বিভিন্ন ভাষায় লেবিয়ার স্ল্যাং ও প্রতিশব্দসমূহ।

## সহায়ক চিত্র

File:Clitoris_outer_anatomy.gif|ক্লিটোরিসে বহিঃঅঙ্গসংস্থান।
File:Illu repdt female.jpg|স্ত্রী প্রজনন তন্ত্রের বিভিন্ন অঙ্গসমূহ।
File:Gray1166.png|Sagittal section of the lower part of a female trunk, right segment.
File:Gray1230.png|Median sagittal section of female pelvis.


বিষয়শ্রেণী:স্ত্রী প্রজননতন্ত্র
বিষয়শ্রেণী:স্ত্রীরোগ ও প্রসূতিবিজ্ঞান
বিষয়শ্রেণী:ভালভা
অদ্ভুত বেগ

ভৌত বিশ্বতত্ত্বে **অদ্ভুত বেগ** (ইংরেজি ভাষায়: Peculiar velocity) বলতে পশ্চাদপসরণশীল ছায়াপথের এমন সব বেগকে বোঝায় যা হাবল নীতির মাধ্যমে ব্যাখ্যা করা সম্ভব না।
থাম্ব|এডউইন হাবল
বিজ্ঞানী এডুইন হাবলের নীতি অনুসারে, আমাদের থেকে পেছনে সরে যাওয়া ছায়াপথগুলোর দ্রুতি আমাদের থেকে তাদের দূরত্বের সমানুপাতিক। অন্যান্য কোন ক্রিয়া না থাকলে দূরত্ব ও বেগের এই সম্পর্ক ঠিক এমনই হওয়ার কথা।

কিন্তু ছায়াপথগুলো মহাবিশ্বের সব স্থানে সমানভাবে বণ্টিত নেই। এরা গুচ্ছে গুচ্ছে বিভক্ত। এসব ছায়াপথ গুচ্ছকে বলে স্তবক। একেকটি ছায়াপথ-স্তবকে কয়েক ডজন থেকে শুরু করে কয়েক হাজার ছায়াপথ থাকতে পারে। কোন একটি স্তবকের মধ্যে অবস্থিত এসব ঘন সন্নিবিষ্ট ছায়াপথেরা একে অপরের উপর মহাকর্ষীয় বল প্রয়োগ করে। এই বল এতই শক্তিশালী যে এর কারণে কোন একটি ছায়াপথ সর্বোচ্চ ১,০০০ কিমি/সেকেন্ড দ্রুতি অর্জন করতে পারে, যেকোন দিকে। তাই হাবল নীতিতে আমরা যে অরীয় বেগ হিসাব করি তার সাথে এই বেগ যোগ বা তা থেকে এটা বিয়োগ করতে হবে। নয়ত সঠিক ফলাফল পাওয়া যাবে না। ছায়াপথের দূরত্ব নির্ণয় করতে গিয়ে এই ক্রিয়া থেকে উদ্ভূত ফলাফল হিসাবে আনতে হবে। এটাকে বলা যায় এক ধরনের ত্রুটি সংশোধনী (error correction)। ছায়াপথগুলোর মোট দ্রুতি যত বাড়ে এই ত্রুটির পরিমাণও তত কমে আসে, কারণ সেক্ষেত্রে দূরত্ব বেড়ে যায়।

তবে আরও শুদ্ধ একটি হিসাব আছে। স্তবকের মধ্যকার সবগুলো ছায়াপথের দ্রুতির গড় নিলে অদ্ভুত বেগগুলো একে অপরকে বাতিল করে দেবে। যার ফলে গড় দ্রুতির মাধ্যমেই প্রায় শুদ্ধ ফল লাভ সম্ভব।

উল্লেখ্য, এই অদ্ভুত বেগের কারণেই *[[লোহিত সরণ]] জগতে ব্যত্যয়* (Redshift space distortions) দেখা যায়। যেকোন বিশ্বতাত্ত্বিক গণনার ক্ষেত্রে এই লোহিত সরণ জগতের ব্যত্যয় গণনা আবশ্যক।

বিষয়শ্রেণী:বহিশ্ছায়াপথীয় জ্যোতির্বিজ্ঞান
ওয়ারী

থাম্ব|ওয়ারীর জয়কালী মন্দির

থাম্ব|ওয়ারীর ক্রিশ্চিয়ান সমাধি
**ওয়ারী** বুড়িগঙ্গা নদীর ওপর গড়ে ওঠা আদি ঢাকা শহরের প্রথম পরিকল্পিত আবাসিক এলাকা। ঢাকার বিখ্যাত দর্শনীয় স্থান বলধা গার্ডেনও ওয়ারীতে অবস্থিত। সপ্তদশ শতাব্দীতে চকবাজার, বাংলাবাজার, নবাবপুর ইত্যাদি এলাকায় নাগরিক বসতির পত্তন হয়েছিল ; ধীরে ধীরে সম্পূর্ণ অপরিকল্পিতভাবে যার বিস্তার ঘটেছিল ব্যক্তিগত প্রয়োজনের তাগিদে। একটি পরিকল্পিত আবাসিক এলাকা স্থাপনের উদ্যোগ নেয়া হয় ইস্ট ইন্ডিয়া কোম্পানী-র শাসনামলে, উনিশ শতকের শেষ ভাগে। বর্তমান ওয়ারীর খাস জমি পত্তন দিয়ে জনবসতি গড়ে তোলার উদ্যোগ নেয়া হয়েছিল। সে সময় ওয়ারীর ছয় ভাগের পাঁচ ভাগই ছিল জঙ্গলাকীর্ণ। ১৮৮৪ সালে ঢাকার রাজস্ব প্রশাসক বা ডিস্ট্রিক্ট কালেক্টর ছিলেন ফ্রেডরিক ওয়্যার। তিনি জনবসতি স্থাপনের লক্ষ্যে পুরো এলাকাটিকে তিন ভাগে বিভক্ত করে উন্নয়ন শুরু করেন। তার উদ্যোগে জঙ্গল কেটে রাস্তা তৈরি করা হয়। এসব ছিল লাল সুড়কি বিছানো পথ। এছাড়া রাস্তার দুপাশে তৈরি করা হয় ড্রেন। তৈরি করা হয় পানি সরবরাহের জন্য ওভারহেড পানির ট্যাংক বা রিজার্ভার। ঐতিহাসিকেরা মনে করেন যে ফ্রেডারিক ওয়্যারের নাম অনুসারেই এ আবাসিক এলাকাটির নামকরণ হয়েছিল ওয়ারী। প্রথমত সরকারি কর্মকর্তা ও কর্মচারীদের মধ্যে বিনামূল্যে আবাসিক প্লট বরাদ্দ করা হয় তবে শর্ত দেয় হয় যে তিন বছরের মধ্যে বসত বাড়ি তৈরি করে বসবাস শুরু করতে হবে। বাড়ীর নকশা অনুমোদন করিয়ে নেয়ার শর্তও যুক্ত ছিল। প্রতি ভিটার খাজনা ধরা হয় ছয় টাকা। যেহেতু অধিকাংশ সরকারি চাকুরে ছিল হিন্দু ধর্মালম্বী তাই ওয়ারী হিন্দু-প্রধান এলাকা হিসেবে গড়ে উঠেছিল। সে সময় ওয়ারী ছিল সবুজ নিবিড় একটি চমৎকার আবাসিক এলাকা। তৎকালীন ঢাকার সুন্দর ছিমছাম নিরিবিলি একটি আবাসিক এলাকা হয়ে উঠেছিল ওয়ারী। অধিকাংশই ছিল এক তলা বাড়ী, দুয়েকটি দোতলা। প্রায় প্রতিটি বাড়ী্র সম্মুখভাগে একটি ফুল বাগান, ভেতরাংশে উঠোন। এখানে-ওখানে পুকুর, সুপরিসর খেলার মাঠ, এসবও ছিল। বিংশ শতাব্দীর শেষ পাদে ওয়ারী হেরে যায় ক্রমবর্ধনশীল নতুন ঢাকা শহরের নতুন নতুন আবাসিক এলাকাগুলোর কাছে। ওয়ারী পরিণত হয় পুরোনো বাড়ী ও ভাঙ্গা সড়কের একটি শ্রীহীন এলাকায়। অপরিকল্পিতভাবে গড়ে ওঠে বহুতল ভবন। যানজটে আবদ্ধ এই এলাকা দেখে এখন (২০০৯) বোঝা দুষ্কর যে একদিন ওয়ারী ছিল ঢাকার সবচেয়ে অভিজাত আবাসিক এলাকা।

## গ্রন্থ সূত্র
* নাজির হোসেন, *কিংবদন্তির ঢাকা*,
* মুনতাসীর মামুন, *কিংবদন্তির ঢাকা*,
* হৃদয়রাথ মজুমদার, *'ঢাকার স্মৃতি*
* ভবতোষ দত্ত, *আট দশক*

## বহিঃসংযোগ
ওয়ারী - প্রথম পরিকল্পিত আবাসিক এলাকা

## উল্লেখ সূত্র


বিষয়শ্রেণী:ঢাকা জেলার দর্শনীয় স্থান
মালাক্কা

**মালাক্কা** বলতে নিচের যেকোনটি বোঝাতে পারে:

* মালাক্কা রাজ্য, মালয়েশিয়ার একটি রাজ্য।
* মালাক্কা শহর, মালয়েশিয়ার মালাক্কা রাজ্যের রাজধানী।
*মালাক্কা প্রণালী,  মালয় উপদ্বীপ এবং ইন্দোনেশিয়ার সুমাত্রা দ্বীপকে পৃথককারী প্রণালী।
মালাক্কা (শহর)

**মালাক্কা** মালয়েশিয়ার শহর ও সমুদ্রবন্দর এবং মালাক্কা অঙ্গরাজ্যের রাজধানী। শহরটি মালয় উপদ্বীপের দক্ষিণ-পূর্ব উপকূলে, ভারত মহাসাগর ও দক্ষিণ চীন সাগরকে সংযোগকারী মালাক্কা প্রণালীর তীরে অবস্থিত। আনুমানিক ১৪০৩ খ্রিষ্টাব্দে মালয়ের জনৈক পলাতক রাজা এই শহরটি প্রতিষ্ঠা করেন। অচিরেই এটি দক্ষিণ-পূর্ব এশিয়ার একটি সমৃদ্ধ বাণিজ্যকেন্দ্রে পরিণত হয়। পালতোলা জাহাজের যুগের সময় মালাক্কা শহর ছিল মালয় উপদ্বীপের সবচেয়ে ব্যস্ত বন্দরগুলির একটি। কিন্তু মালাক্কা পোতাশ্রয়টি আধুনিক সমুদ্রগামী জাহাজগুলির জন্য উপযুক্ত নয় বলে বর্তমানে বন্দরের কর্মকাণ্ড উপকূলীয় বাণিজ্যের মধ্যেই সীমিত।

১৫শ শতকে মালাক্কার রাজারা মালয় উপদ্বীপের অধিকাংশ এবং সুমাত্রা দ্বীপের উপর নিয়ন্ত্রণ স্থাপন করেন। মালাক্কার মধ্য দিয়েই মালয় অঞ্চলে ইসলামের প্রচার ও প্রসার ঘটে। নৌপর্যটক আফঁসু দি আলবুকের্কির (Afonso de Albuquerque) নেতৃত্বে পর্তুগিজেরা ১৫১১ খ্রিষ্টাব্দে এই শহর দখল করে। পর্তুগিজ শাসনের সময় সেন্ট ফ্রান্সিস জেভিয়ার এখানে খ্রিস্টধর্ম প্রচার করেন। ১৬৪১ সালে ওলন্দাজরা শহরটি দখল করে। তখন থেকে ১৮২৪ সাল পর্যন্ত শহরটি ওলন্দাজদের নিয়ন্ত্রণে ছিল, তবে মাঝে ১৭৯৫-১৮০২ এবং ১৮১১-১৮১৮, এই দুই সময়ে এটি ব্রিটিশদের অধীনে ছিল। ১৮২৪ সালের পর সুমাত্রা দ্বীপের বেনকুলেন (বর্তমান বেংকুলু) শহরের বিনিময়ে যুক্তরাজ্যে ওলন্দাজদের কাছ থেকে নিয়ে নেয়। সিঙ্গাপুরের উন্নতির সাথে সাথে মালাক্কা শহরের অবনতি ঘটতে থাকে। ১৮২৬ থেকে ১৯৪৬ সাল পর্যন্ত মালাক্কা শাসনের কাজ পেনাং ও সিঙ্গাপুরের সাথে একত্রে পরিচালিত হত।

বর্তমানে এখানে সাড়ে চার লক্ষ লোকের বাস। 

বিষয়শ্রেণী:মালয়েশিয়ার শহর
মালাক্কা প্রণালি

**মালাক্কা প্রণালি** (, ; Jawi: سلت ملاک) দক্ষিণ-পূর্ব এশিয়াতে মালয় উপদ্বীপ এবং ইন্দোনেশিয়ার সুমাত্রা দ্বীপের মধ্যে অবস্থিত একটি সংকীর্ণ  সমুদ্রপ্রণালি। ১৪০০ থেকে ১৫১১ খ্রিষ্টাব্দের মধ্যে দ্বীপমালা উপর শাসিত মালাক্কা সালতানাতের নামে এর নামকরণ করা হয়।

## অবস্থান
থাম্ব|মালাক্কা প্রণালি, সুমাত্রা
মালাক্কা প্রণালির উত্তরে ভারত মহাসাগরের আন্দামান সাগরকে দক্ষিণে প্রশান্ত মহাসাগরের দক্ষিণ চীন সাগরের সাথে যুক্ত করেছে এবং মালয় উপদ্বীপকে সুমাত্রা দ্বীপ থেকে পৃথক করেছে। প্রণালিটি উত্তর-পশ্চিম থেকে দক্ষিণ-পূর্বে ৮০০ কিলোমিটার দীর্ঘ এবং এর বিস্তার ৬০ কিলোমিটার থেকে ৪৮০ কিলোমিটার হতে পারে। প্রণালিটির দক্ষিণ প্রান্তে অনেকগুলি দ্বীপ আছে। এই প্রণালিটি বিশ্বের সবচেয়ে গুরুত্বপূর্ণ জাহাজগামী সমুদ্রপথের একটি, ইউরোপ ও পূর্ব এশিয়ার মধ্যকার সমুদ্র বাণিজ্য এর মধ্য দিয়ে সংঘটিত হয়। মালাক্কা প্রণালির উপকূলে অবস্থিত প্রধান বন্দরগুলির মধ্যে আছে মালয় উপদ্বীপের পেনাং (প্রাক্তন জর্জটাউন), পোর্ট সোয়েটেনহাম ও মালাক্কা, এবং সুমাত্রা দ্বীপের বেলাওয়ান বন্দর। সিঙ্গাপুর এই প্রণালির দক্ষিণতম প্রান্তে অবস্থিত।

## আরোও দেখুন
* মালাক্কা (শহর)

## তথ্যসূত্র

## বহিঃসংযোগ

*World oil transit chokepoints
*Maritime Security in Southeast Asia: U.S., Japanese, Regional, and Industry Strategies (National Bureau of Asian Research, November 2010)
*BBC News report on the increased security in the Straits
*"Going for the jugular" Report on the potential terrorist threat to the Straits. From the Economist, requires subscription, in the print edition June 10, 2004
*China builds up strategic sea lanes
*A report from the International Maritime Organisation on the implementation of a Straits "Marine Electronic Highway" - a series of technological measures to ensure safe and efficient use of the busy waters
*Malacca, Singapore, and Indonesia (1978) by Michael Leifer
*The Malacca Straits Research and Development Centre homepage
*Al-Jazeera: Malacca Strait nations plan air patrol
*The Strategic Importance of the Straits of Malacca for World Trade and Regional Development
*AP: Singapore warns of terror threat in Malacca Strait, 2010-03-04

বিষয়শ্রেণী:দক্ষিণ-পূর্ব এশিয়ার ভূগোল
বিষয়শ্রেণী:ইন্দোনেশিয়ার প্রণালি
বিষয়শ্রেণী:মালয়েশিয়ার প্রণালি
বিষয়শ্রেণী:ইন্দোনেশিয়া–মালয়েশিয়া সীমান্ত
বিষয়শ্রেণী:ইন্দোনেশিয়া–থাইল্যান্ড সীমান্ত
বিষয়শ্রেণী:আন্তর্জাতিক প্রণালি
বিষয়শ্রেণী:ভারত মহাসাগরের প্রণালি
বিষয়শ্রেণী:মালয় উপদ্বীপ
বিষয়শ্রেণী:মালয়েশিয়ার উপদ্বীপ
বিষয়শ্রেণী:সুমাত্রার ভূমিরূপ
বিষয়শ্রেণী:থাইল্যান্ডের ভূমিরূপ
বিষয়শ্রেণী:এশিয়ার প্রণালি
বিষয়শ্রেণী:সিঙ্গাপুরের প্রণালি
মালয় উপদ্বীপ

thumb|right|মালয় উপদ্বীপের ছবিটি আন্তর্জাতিক মহাকাশ স্টেশনে অভিযান ২৮ এর ক্রুদের দ্বারা তোলা।
thumb|right|মানচিত্রে মালয় উপদ্বীপের অবস্থান
**মালয় উপদ্বীপ** (, ) পশ্চিমে ভারত মহাসাগরের আন্দামান সাগর ও মালাক্কা প্রণালী এবং পূর্বে থাই উপসাগর ও দক্ষিণ চীন সাগরের মধ্যে অবস্থিত এশিয়া মহাদেশের সর্বদক্ষিণ প্রান্ত। এটি ১৩°৩০’ উত্তর অক্ষাংশ থেকে মোটামুটি দক্ষিণে ১°২২’ উত্তর অক্ষাংশ পর্যন্ত বিস্তৃত। এর দক্ষিণ প্রান্তে সিঙ্গাপুর প্রণালী অবস্থিত।

এর আয়তন আনুমানিক ৭০ হাজার বর্গমাইল। উত্তরে ক্রা স্থলযোজক থেকে দক্ষিণে সিঙ্গাপুর পর্যন্ত এর দৈর্ঘ্য প্রায় ১,২০০ কিলোমিটার। এর সর্বোচ্চ বিস্তার প্রায় ৩২০ কিলোমিটার; সংকীর্ণতম অংশ ক্রা স্থলযোজকের সর্বনিম্ন বিস্তার প্রায় ৬৪ কিলোমিটার। রাজনৈতিকভাবে মালয় উপদ্বীপের উত্তর ভাগ মিয়ানমার ও থাইল্যান্ডের অন্তর্ভুক্ত এবং দক্ষিণ ভাগ মালয়েশিয়ার অন্তর্গত। দক্ষিণতম প্রান্তটি সিঙ্গাপুরের অন্তর্গত।

উপদ্বীপের দৈর্ঘ্য বরাবর একটি বিচ্ছিন্ন পর্বতমালা বিস্তৃত। পর্বতমালাটির সর্বোচ্চ শৃঙ্গের নাম গুনোং তাহান, যার উচ্চতা ২,১৮৭ মিটার। উপদ্বীপটির প্রায় অর্ধেক জুড়ে রয়েছে ঘন, জীববৈচিত্র্যে পূর্ণ অতিবৃষ্টি অরণ্য, যদিও অরণ্যটি বর্তমানে কৃষি ও অন্যান্য বাণিজ্যিক কর্মকাণ্ডের কারণে হুমকির সম্মুখীন। এখানকার প্রাণীগুলি বোর্নিও ও সুমাত্রা দ্বীপের মত, তবে এখানে হাতি, গণ্ডার এবং বাঘেরও দেখা মেলে। উপদ্বীপটি খনিজ সম্পদে সমৃদ্ধ। এটি পৃথিবীর প্রধানতম টিন উৎপাদনকারী অঞ্চল। অন্যান্য খনিজের মধ্যে সোনা ও রূপা গুরুত্বপূর্ণ। এখানকার ৯০% লোক কৃষিজীবী। রবার ও চা প্রধান অর্থকরী কৃষিদ্রব্য। অন্যান্য কৃষিদ্রব্যের মধ্যে আছে নারকেলের শুকনো শাঁস, নারকেল তেল, পাম তেল, টাপিওকা, চীনাবাদাম, আনারস ও কলা। ধান এখানকার প্রধান খাদ্যশস্য। মালয় উপদ্বীপটি এশিয়ার মূল ভূখণ্ড এবং ইন্দোনেশিয় দ্বীপপুঞ্জের মধ্যে প্রাকৃতিক ও সাংস্কৃতিক সেতুবন্ধন হিসেবে বিদ্যমান।

## তথ্যসূত্র

বিষয়শ্রেণী:এশিয়ার উপদ্বীপ
বিষয়শ্রেণী:দক্ষিণ-পূর্ব এশিয়ার ভূগোল
বিষয়শ্রেণী:থাইল্যান্ড উপসাগর
বিষয়শ্রেণী:মালয় উপদ্বীপ
বিষয়শ্রেণী:মালয়েশিয়ার ভূমিরূপ
বিষয়শ্রেণী:মিয়ানমারের ভূমিরূপ
বিষয়শ্রেণী:থাইল্যান্ডের ভূমিরূপ
বিষয়শ্রেণী:এশিয়ার অঞ্চল